ACTIVITAT SENSE CONNEXIÓ JUGANT AMB BUCLES "FOR"
Aquesta lliçó es diu Jugant amb bucles "for".
Utilitzarem una recta numèrica per jugar amb un dau.
Cada jugador el tirarà tres cops per assignar un valor inicial,
un valor final i un interval.
A cada torn, encerclem el valor inicial
i tots els valors que tinguin el mateix número de passos endavant
que el nostre interval.
Deixem d'encerclar quan arribem al nostre valor final.
Qui tingui la puntuació més alta, guanya!
Els bucles "for" poden anar bé a molts llocs.
Si fossis meteoròleg, en faries servir constantment.
Hola, sóc la Becky.
Treballo a Iberdrola Renovables com a especialista en vent.
Faig prediccions de la velocitat del vent a la zona de Columbia River Gorge,
on l'empresa hi té camps eòlics.
Volem saber quant de vent hi haurà, per saber quanta energia es produirà.
Donem aquesta informació als comerciants d'energia en temps real.
Ells compren i venen energia
en funció de quanta energia els diem que hi haurà,
per assegurar-se que la xarxa elèctrica està equilibrada,
que no marxi la llum,
i que traiem el màxim d'energia possible dels nostres camps.
Som al centre de control nacional d'Iberdrola Renovables, a Portland.
Aquí ens arriba la informació de tots els camps eòlics del país.
Ni els ordinadors més potents no arriben a simular el temps a tot arreu.
Als models informàtics de predicció, tenim una xarxa.
Cada punt de la xarxa és una latitud i una longitud.
Hem de calcular les lleis físiques per treure'n la velocitat del vent,
la temperatura, pressió, etc.
Com que són xarxes molt grans i això ho fem a molts punts,
les fem en bucle milions i milions de vegades.
Amb tot el que faig, utilitzo bucles "for".
Aquí mateix hi ha un bucle "for", per exemple.
Quan predius el vent, hi intervenen molts paràmetres,
seria impossible fer tots aquests càlculs per un humà.
Hi ha tants aspectes que influeixen en el vent
que necessitem un model informàtic per poder-lo predir.